Mandag morgen skal ledelsen for Voergaard Slot sammen med forsikringsselskabet vurdere sikkerhedsinstallationerne på slottet. Der skal foretages gennemgang af det nuværende system, der altså blev sat i gang, da tyve i weekenden brød ind og stjal to kostbare malerier af Rubens og Goya. Det vil ledelsen naturligvis gerne undgå sker igen, og derfor skal der også drøftes, hvordan man bedre kan sikre sig i fremtiden. Politiet har ikke nye spor at gå efter mandag morgen. Det bedste spor er stadigvæk det fodaftryk, man fandt på det nylakerede gulv på museet.
Forsikringsselskabet mødes med ledelsen for Voergaard Slot